เรื่องร้องเรียน: ตามรูปเลยครับ
การดำเนินการของเจ้าหน้าที่: กรมทางหลวง เผยผลทดสอบโครงสร้างสะพานกลับรถบนทางหลวงหมายเลข 35 (พระรามที่2) กม.6+188 มีความแข็งแรง สามารถใช้งานได้อย่างปลอดภัย   คืนวันที่ 21 กรกฎาคม 2566 เวลา 23:00 น. นายสราวุธ ทรงศิวิไล อธิบดีกรมทางหลวง มอบหมายให้ นายทวีศักดิ์ รุจิจรรยาวัฒน์ ผู้อำนวยการสำนักก่อสร้างสะพาน นายสุกิจ ยินดีสุข วิศวกรโยธาเชี่ยวชาญ พร้อมด้วยทีมวิศวกรจากสำนักสำรวจและออกแบบ เจ้าหน้าที่แขวงทางหลวงธนบุรี และผู้แทนหน่วยงานการทางพิเศษแห่งประเทศไทย ลงพื้นที่ทดสอบความแข็งแรงของโครงสร้างสะพานกลับรถบนทางหลวงหมายเลข 35 (พระรามที่ 2) กม.6+188 ร่วมกับผู้เชี่ยวชาญจากมหาวิทยาลัยพระจอมเกล้าธนบุรี ในฐานะคณะอนุกรรมการวิศวกรรมโครงสร้างและสะพาน ของวิศวกรรมสถานแห่งประเทศไทย (วสท.) นำโดย รศ.เอนก ศิริพานิชกร รศ.ดร. ภาณุวัฒน์ จ้อยกลัด และทีมงาน   การทดสอบโครงสร้างสะพานครั้งนี้ ใช้วิธีการทดสอบการรับน้ำหนัก (Load Testing) ด้วยรถบรรทุกน้ำหนักตามกฎหมาย โดยติดตั้งอุปกรณ์ตรวจวัดพฤติกรรมบริเวณโครงสร้างคอสะพาน ซึ่งผลการทดสอบเบื้องต้น พบว่าโครงสร้างบริเวณคอสะพานนี้ ยังคงสามารถรับน้ำหนักบรรทุกได้ และประชาชนสามารถสัญจรผ่านได้อย่างปลอดภัย  ทั้งนี้ แขวงทางหลวงธนบุรีจะเร่งดำเนินการซ่อมเเซมส่วนที่เกิดความเสียหายโดยเร็วต่อไป
ความเห็นของผู้แจ้ง: ขอบคุณที่ช่วยแก้ไข ปรับปรุงสะพานกลับรถนี้ครับ  ขอบคุณท่านอธิบดี กรมทางหลวงที่ท่าน ที่ท่านสนใจในปัญหาเรื่องความปลอดภัย และเจ้าหน้าที่ทุกๆท่านครับ  ขอบคุณมากครับ
พื้นที่: แขวงแสมดำ เขตบางขุนเทียน กรุงเทพมหานคร